P6_TA(2005)0192

Protokol til fiskeriaftalen EF/Côte d'Ivoire ( 1. juli 2004 til 30. juni 2007) *

Europa-Parlamentets lovgivningsmæssige beslutning om forslag til Rådets forordning om indgåelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Côte d'Ivoire om fiskeri ud for Côte d'Ivoire, for perioden 1. juli 2004 til 30. juni 2007 (KOM(2004)0619 — C6-0138/2004 — 2004/0211(CNS))

(Høringsprocedure)

Europa-Parlamentet,

- der henviser til forslag til Rådets forordning (KOM(2004)0619) [1],

- der henviser til EF-traktatens artikel 37 og artikel 300, stk. 2,

- der henviser til EF-traktatens artikel 300, stk. 3, første afsnit, der danner grundlag for Rådets høring af Parlamentet (C6-0138/2004),

- der henviser til forretningsordenens artikel 51 og artikel 83, stk. 7,

- der henviser til betænkning fra Fiskeriudvalget og udtalelser fra Budgetudvalget og Udviklingsudvalget (A6-0114/2005),

1. godkender forslaget til Rådets forordning som ændret og godkender indgåelsen af protokollen;

2. pålægger sin formand at sende Parlamentets holdning til Rådet og Kommissionen samt til medlemsstaternes og Republikken Côte d'Ivoires regeringer og parlamenter.

KOMMISSIONENS FORSLAG | ÆNDRINGER |

Ændring 1

Betragtning 3 a (ny)

| (3 a) Det er vigtigt at forbedre informeringen af Europa-Parlamentet; Kommissionen bør med henblik herpå udarbejde en årlig rapport om aftalens iværksættelse. |

Ændring 2

Betragtning 4 a (ny)

| (4 a) Beskyttelsen af EU's interesser på fiskeriområdet bør være kædet sammen med fiskeriressourcernes bæredygtige forvaltning i økonomisk, social og miljømæssig henseende og med de fiskeriafhængige kystbefolkningers bæredygtige udvikling. |

Ændring 3

Betragtning 4 b (ny)

| (4 b)Kommissionen bør videreføre sine konsekvensanalyser for så vidt angår den bæredygtige karakter af Côte d'Ivoireaftalen. |

Ændring 4

Betragtning 4 c (ny)

| (4 c) Der bør træffes foranstaltninger til at tilskynde lokalsamfundenes organisationer til at deltage på grundlag af traditionelle associeringsformer, og der bør lægges behørig vægt på den rolle, kvinder spiller i forbindelse med forarbejdning og markedsføring af fiskeriprodukter. |

Ændring 5

Betragtning 4 d (ny)

| (4 d) Der bør foretages en evaluering af aftalens gennemførelse efter det første år. |

Ændring 6

Betragtning 4 e (ny)

| (4 e) De nødvendige midler bør stilles til rådighed for at sikre opfyldelsen af betingelserne i denne aftale. |

Ændring 7

Artikel 3 a (ny)

| Artikel 3 a I protokollens sidste gyldighedsår og forud for indgåelsen af en eventuel aftale om dens fornyelse forelægger Kommissionen en rapport for Europa-Parlamentet og Rådet om anvendelsen af aftalen og de betingelser, hvorunder den er blevet iværksat. |

Ændring 8

Artikel 3 b (ny)

| Artikel 3 b På grundlag af den i artikel 3 a omhandlede rapport og efter høring af Europa-Parlamentet giver Rådet i givet fald Kommissionen et forhandlingsmandat med henblik på vedtagelse af en ny protokol. |

Ændring 9

Artikel 3 c (ny)

| Artikel 3 c Kommissionen sender hvert år Europa-Parlamentet og Rådet den rapport om de målrettede foranstaltninger, som myndighederne i Côte d'Ivoire forelægger, jf. protokollens artikel 4, stk. 2. |

[1] Endnu ikke offentliggjort i EUT.

--------------------------------------------------